Cornelius Lerche var den yngste søn. Han blev [[1633]] student fra [[Sorø Akademi]] og studerede flere år ved udenlandske universiteter, bl.a. i [[Leiden]], hvor han udgav et lille skrift af folkeretligt indhold. [[1642]] vendte han hjem og fik kongeligt tilsagn om en plads i [[tyske Kancelli]], når han ved yderligere rejser havde fuldendt sin uddannelse, især i sprog. Efter 3 års forløb, som han til dels synes at have tilbragt i [[Spanien]], opnåede han [[1645]] en stilling som sekretær i tyske kancelli. [[1. august]] [[1647]] ægtede han [[Søster Fuiren]], en datter af Dr. med. [[Jørgen Fuiren]]. Hun døde dog allerede [[4. november]] [[1648]], knap 21 Aar gammel. Fra [[1650]]-[[1653]] fungerede Cornelius Lerche som [[resident]] ved hoffet i [[Madrid]] og blev, vistnok ved sin hjemkomst, kongelig råd, i hvilken egenskab han til [[Københavns Universitet|universitetets]] ærgrelse skaffede sig [[kongebrev]] på at nyde gang og sæde som doktor, altså over professorerne. [[1657]] giftede han sig med Anne Kirstine 
Friis (død i [[Madrid]] i [[oktober]] [[1659]]), enke efter hans første hustrus broder [[Diderik Fuiren (1621-1656)|Diderik Fuiren]] og datter af borgmester [[Henrik Friis (borgmester)|Henrik Friis]] i [[København]].
 
Året efter gik han som [[envoyé]] til [[Spanien]], hvorfra han dog alt [[1662]] kaldtes hjem, måske for atter at gøre tjeneste i [[Tyske Kancelli]]. Imidlertid var han [[1660]] bleven nobiliteret. [[1670]] udnævntes Lerche til [[kancelliråd]] og [[1671]] til [[etatsråd]]. Men året efter gik han som stiftamtmand over [[Lolland]] og [[Falster]] ud af [[centraladministrationen]], og det vistnok efter eget ønske, da han på [[Lolland]] havde tilkøbt sig betydeligt jordegods, [[Nielstrup (Guldborgsund Kommune)|Nielstrup]] ([[1664]]), Aarsmarke ([[Knuthenborg]]) ([[1667]]) og [[Bramslykke]]. Dog fungerede han endnu [[1674]] som [[assessor]] i [[statskollegiet]]. På Nielstrup, hvor Lerche synes til stadighed at have boet, og hvor [[Christian 5.]] [[1678]] gjorde ham den ære at overnatte, døde han [[1681]]. Han efterlod sig enken, hans tredje hustru [[Sidsel Grubbe]] ([[1648]]-[[1716]]).
Historie